海豚

**海豚**係鯨目之中，齒鯨亞目嘅海洋哺乳動物。華南水上人就叫佢哋做**烏忌**、**白忌**。通常生活喺海度，亦都有生活喺江度（好似中國嘅白鰭豚）。

## 名
海豚英文「dolphin」呢個字係由古希臘文嘅「δελφίς」而嚟（delphis，意思係「有子宮嘅」），即係「有子宮嘅魚」。由於中文嘅「海豚」呢個詞有個海字，變咗好似只係包含海棲海豚。但係喺科學上，「海豚超科（Delphinoidea）」包括唔係海棲嘅海豚，海洋海豚科（Delphinidae）先至係指海棲嘅海豚。海豚科係齒鯨亞目中種類最多嘅一科，佢哋喺約莫10億年前嘅第三紀中新世就開始進化到而家啦。

海豚種類繁多，而家世界上有17個屬，約40種海豚。佢哋體型都差得幾遠，由最細嘅毛伊海豚（Maui's Dolphin）（1.2米）至最大，有成10米嘅殺人鯨都有。而大部份種類海豚重量通常介乎50到200公斤之間。佢哋嘅蹤跡遍及全世界，成日喺較淺嘅海域及大陸嘅沙洲附近發現。海豚係食肉嘅，佢哋主要食魚同埋墨魚。

## 智商
海洋海豚科動物智商好高，成年海豚可以高過三歲大嘅人類。所以俾人捉去做表演，甚至用喺軍事用途。

## 構造
同其他鯨魚比較，海豚有一個長嘴，頭頂又有可以發出超聲波嘅器官，其他鯨就冇（除咗喙鲸科（Ziphiidae）之外）。一般嚟講，海豚有三個胃。佢哋用超音波嚟傳遞信息，重有大腦好發達，有兩個半球可以輪流休息，所以話海豚係可以唔使瞓覺嘅。

## 海豚嘅傳說
同海豚有關嘅傳說好多，例如，希臘歷史學家羅圖斯圖喺《亞里翁傳奇》呢本書度寫咗一個不可思議嘅故仔：亞里翁係生活喺公元前六世紀列斯堡島一個出名嘅抒情詩人同音樂家，有一次喺意大利巡迴表演後，拎住好多錢搭船返科林敦，途中班水手見錢開眼諗住謀財害命。當時亞里翁求班水手畀佢再唱一首歌，啲水手應承咗。點知，佢嘅歌聲竟然引嚟一大班海豚。佢俾班水手掟咗落海之後，其中一隻就將佢孭到岸邊。除咗呢個故仔之外，海豚救人嘅事件成日都有發生，好似1949年出版嘅《自然史》雜誌，就登咗美國佛羅里達州一個律師嘅老婆俾海水浸親暈咗，附近嘅一隻海豚見到，就將個女人推咗上沙灘嘅事。

根據漁民嘅傳說，如果海豚喺岸邊游，嗰日雖然會風平浪靜，但係過兩日就吹起狂風，海面重好大浪，啲漁民就出唔到海。漁民覺得見到海豚唔老黎，所以會捉好多海豚重殺埋佢哋，結果令海豚數量少咗好多。

## 分類

* 亞目 齒鯨亞目, 齒鯨果類
** 科 海豚科, Ｏceanic Dolphins
*** 屬 真海豚屬 （*Delphinus*）
**** 長吻真海豚（Long-Beaked Common Dolphin）, *Delphinus capensis*
**** 真海豚（Short-Beaked Common Dolphin）, *Delphinus delphis*
*** 寬吻海豚屬（*Tursiops*） 
**** 樽鼻海豚, *Tursiops truncatus*
**** 印度太平洋樽鼻海豚, *Tursiops aduncus*
*** 露脊海豚屬（*Lissodelphis*）
**** 北露脊海豚（Northern Rightwhale Dolphin）, *Lissodelphis borealis*
**** 南露脊海豚（Southern Rightwhale Dolphin）, *Lissiodelphis peronii*
*** 土庫海豚屬（*Sotalia*）
**** 土庫海豚（Tucuxi）, *Sotalia fluviatilis*
*** 駝背豚屬（*Sousa*）
**** 印度太平洋駝背豚（Indo-Pacific Humpback Dolphin）, *Sousa chinensis* 
***** 中華白海豚 (the Chinese variant), *Sousa chinensis chinensis*
**** 太西洋駝背豚, *Sousa teuszii* 
*** 細吻海豚屬（*Stenella*）
**** 長細吻海豚（Atlantic Spotted Dolphin）, *Stenella frontalis*
**** 短吻飛旋原海豚（Clymene Dolphin）, *Stenella clymene*
**** 熱帶斑點海豚, *Stenella attenuata* 
**** 飛旋海豚, *Stenella longirostris* 
**** 條紋海豚, *Stenella coeruleoalba* 
*** 糙齒海豚屬（*Steno*）
**** 糙齒海豚, *Steno bredanensis* 
*** Genus *Cephalorynchus*
**** 智利海豚, *Cephalorhynchus eutropia* 
**** 黑白海豚, *Cephalorhynchus commersonii* 
**** 赫氏海豚（Heaviside's Dolphin）, *Cephalorhynchus heavisidii*
**** 大西洋黑白海豚, *Cephalorhynchus hectori* 
*** Genus *Grampus*
**** 花紋海豚, *Grampus griseus* 
*** Genus *Lagenodelphis*
**** 弗氏海豚, *Lagenodelphis hosei* 
*** Genus *Lagenorhyncus*
**** 大西洋白腹海豚, *Lagenorhynchus acutus* 
**** Dusky Dolphin, *Lagenorhynchus obscurus* 
**** Hourglass Dolphin, *Lagenorhynchus cruciger* 
**** 太平洋白腹海豚, *Lagenorhynchus obliquidens* 
**** Peale's Dolphin, *Lagenorhynchus australis* 
**** White-Beaked Dolphin, *Lagenorhynchus albirostris* 
*** Genus *Orcaella*
**** Australian Snubfin Dolphin, *Orcaella heinsohni*
**** Irrawaddy Dolphin, *Orcaella brevirostris* 
*** Genus *Peponocephala*
**** 瓜頭鯨, *Peponocephala electra*
*** Genus *Orcinus*
**** 殺人鯨, *Orcinus orca*
*** Genus *Feresa*
**** Pygmy Killer Whale, *Feresa attenuata*
*** Genus *Pseudorca*
**** 偽虎鯨, *Pseudorca crassidens*
*** Genus *Globicephala*
**** 長鰭領航鯨, *Globicephala melas*
**** 短鰭領航鯨, *Globicephala macrorhynchus*
** Platanistoidea, 河海豚科
*** Genus *Inia*
**** 亞馬遜河海豚, *Inia geoffrensis* 
*** Genus *Lipotes*
**** 白鱀豚, *Lipotes vexillifer* 
*** Genus *Platanista*
**** 恒河豚, *Platanista gangetica* 
**** Indus River Dolphin, *Platanista minor* 
*** Genus *Pontoporia*
**** La Plata Dolphin (Franciscana), *Pontoporia blainvillei*

## 演化

## 擱淺

## 圈養

## 保育現狀

響香港，所有海豚都受到法例保護。中華白海豚係唯一原居於香港水域嘅海豚品種。另外一種香港嘅名叫江豚，係鼠海豚嘅一種。